עברתם את הבידוק הבטחוני? נהדר. הגשר והשער ממנו נכנסתם נקראים על שם שכונת המוגרבים, המוסלמים שהגיעו מארצות המע’רב, כמו מרוקו ואלג’יר, אי שם במאות ה- 12 עד ה- 15. לאחר מלחמת ששת הימים פונו התושבים הערבים ותוך מספר ימים הרסה ישראל את בתי השכונה לטובת פתיחת רחבת הכותל במתכונת הנוכחית. סוללת עפר שהובילה אל שער המוגרבים שימשה את המבקרים בהר הבית עד שנת 2004 אז גלשה הסוללה בשל גשמים עזים והוחלפה בגשר העץ הנוכחי.
חורף: בבוקר 7:00-10:30 ובצהריים 12:30-13:30 | קיץ: בבוקר 7:30-11:00 ובצהריים 13:30-14:30.
הר הבית סגור לביקורים בחגים המוסלמיים, בחודש הרמדאן- אסור לאכול בהר הבית. מותר לשתות בהר אך רצוי להצניע זאת (לשתות על גשר המוגרבים לדוגמה).
מותר לשוטט, לצלם ולהצטלם בכל שטח הר הבית, אך אסור לגברים ונשים להצטלם מחובקים- שומרי הווקף המוסלמי יאסרו זאת. אסור להעלות אייפדים להר הבית או מצלמות בעלות עדשה גדולה במיוחד (מצלמות עיתונות מקצועיות וגדולות).